სახის გორაკის სინდრომი

სახის გორაკის სინდრომი (ინგ. Facial colliculus syndrome. ასევე ცნობილი, როგორც სახის ბორცვის სინდრომი ან სახის შემაღლების სინდრომი) — პათოლოგიური ნევროლოგიური მდგომარეობა, გამოწვეული ხიდზე არსებული შემაღლების - სახის გორაკის - დაზიანებით, რომელიც შეიცავს თავის ტვინის VI ნერვის ბირთვს, VII ნერვის ბოჭკოებსა და მედიალურ გასწვრივ კონას. დაზიანების მიზეზი შეიძლება იყოს სიმსივნე, დემიელინაცია, ინფექცია ან ინფარქტი. კლინიკური გამოვლინებები მოიცავს სახის ნერვის დამბლას დაზიანების მხარეს (იფსილატერალურად. გემოს აღქმის დარღვევის გარეშე) და მხედველობის გაორებას (დიპლოპია). დიაგნოზის დასასმელად გამოიყენება მაგნიტურ-რეზონანსული გამოსახულება, ვინაიდან კომპიუტერულ ტომოგრაფიაზე, ჩვეულებრივ, არ აღინიშნება მცირე ზომის დაზიანებები.

 რესურსები ინტერნეტში 

 Facial colliculus syndrome - Radiopaedia

კატეგორია:ნერვული სისტემის დაავადებები